jkorsvik/nowiki_second_scrape_merged huggingface dataset:
Den 94. Oscar-utdelingen

Den 94. Oscar-utdelingen ble avholdt den 27. mars 2022 for å kåre filmbransjens beste prestasjoner i filmåret 2021. Prisutdelingen fant sted i Dolby Theatre i Hollywood i Los Angeles i regi av Academy of Motion Picture Arts and Sciences (AMPAS).
Dramafilmen The Power of the Dog var nominert til flest priser, totalt tolv.
Den norske dramakomedien Verdens verste menneske var nominert til beste internasjonale film og beste originalmanus. Dette var den første gangen en norsk film var blitt nominert i en manuskategori.
Det mest oppsiktsvekkende var da prisvinner Will Smith slo komiker Chris Rock, etter Rock fortalte en vits om Jada Pinkett Smiths hårtap. Volden førte til at Will Smith ble utestengt fra Oscar-utdeldinger i ti år.


== Nominerte ==


== Referanser ==


== Eksterne lenker ==
(en) Den 94. Oscar-utdelingen på Internet Movie Database 
Academy Awards
Academy of Motion Picture Arts and Sciences
Daniel Christensen

Daniel Christensen (født 14. januar 2002 i Trondheim), også kjent bak aliaset BobTheShoplifter, er en norsk etisk hacker og internettpersonlighet.


== Bakgrunn og virke ==
Høsten 2019 ble Christensen kjent for den norske offentligheten gjennom media, på grunn av at han hadde avdekket flere tilfeller der norske nettbutikker gjorde seg skyldig i ulovlig innsamling av personlige opplysninger om brukere av nettbutikkenes digitale tjenester.I 2020 startet han foretaket Websecured AS sammen med en kamerat, for å selge tjenester til firmaer som ønsker å identifisere og reparere sikkerhetshull i sine nettplattformer.Han informerte også media sammen med Mads Hansen da nettbutikken Stayclassy.no utlyste en konkurranse om å vinne en PlayStation 5; Hansen og Christensen hevdet at konkurransen var satt opp slik at det var umulig å vinne. I juni 2022 ble han truet med søksmål etter han igjen kritiserte nettbutikken.Høsten 2021 opprettet Christensen TikTok-kontoen BobTheShoplifter. Etter kun få måneders drift hadde TikTok-kontoen hans blitt omtalt i media flere ganger.Februar 2022 ble Christensen også intervjuet av NRK om hvordan han hacket seg til en jobb som etisk hacker i Telenor.


== Referanser ==


== Eksterne lenker ==
(no) Offisielt nettsted 
(no) Daniel Christensen på Instagram 
(no) Daniel Christensen på TikTok
Alexander Straus

Alexander Straus (født 20. oktober 1975) er en norsk fotballtrener som fra juli 2022 er hovedtrener for FC Bayern München sitt kvinnelag.Han startet trenerkarrieren i Varegg, klubben han også var aktiv i som spiller. 
Straus ble hentet til Nest-Sotra som assistenttreneren til David Nielsen. Duoen tok klubben opp fra 2. til 1. divisjon før Nielsen ble hentet til Strømsgodset som Ronny Deilas assistent. Da overtok Straus som hovedtrener i Nest-Sotras første sesong i 1. divisjon.Da David Nielsen overtok som hovedtrener i Strømsgodset i 2014, ble Straus hentet som assistenttrener og duoen ble dermed gjenforent. Etter 3,5 år i Strømsgodset først som assistenttrener og deretter toppspillerutivkler ga han seg i klubben i 2017.I 2018 tok han over som hovedtrener for kvinnelaget til Sandviken i Toppserien. Han tok klubben til sin første cupfinale siden 1995 og en 4. plass i Toppserien.
Han ble høsten 2018 ansatt som ny hovedtrener for det norske U23-landslaget for kvinner. Fra sommeren 2019 ledet han også det norske J19-landslaget.I september 2020 ble det kjent at Straus igjen tok over som hovedtrener i Sandviken. I 2021 ledet han klubben til sitt første seriemesterskap noensinne, samt at de tok seg til cupfinalen. Før 2022-sesongen ble Sandviken en del av Sportsklubben Brann og Straus ble dermed Brann Kvinners første hovedtrener.
I juni 2022 ble det kjent at Straus ble ny hovedtrener for kvinnelaget til Bayern München.


== Referanser ==


== Eksterne lenker ==
(en) Alexander Straus – Transfermarkt (manager)
Gjemsøveita

Gjemsøveita eller Gjemsveita er en tidligere veit i Midtbyen i Trondheim som gikk nord-sør fra den vestligste delen av Taraldsgårdsveita og nordover til Fjordgata ved Ravnkloa, omtrent der hvor Munkegata ligger i dag.
Veita forsvant ved reguleringer etter bybrannen i 1841, hvor arealet ble gitt til eierne av sidetomtene og deretter bebygd. Navneopphavet er ikke bekreftet, men en teori er at navnet stammer fra en Ole Gjems (død 1810) som bodde i veita og som hadde et etternavn som muligens stammer fra gården Gimsan i Melhus. Skriveformen Gjemsø er da en forvanskning av etternavnet. Veita har hatt flere navneformer, hvor panteboken av 1807 benevner den som Giemsveiten, mens tilsvarende pantebok for 1819 bruker formen Gjemseveiten.


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 191. ISBN 978-82-573-1762-1. 
Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.
Støren, Wilhelm K. (1983). Sted og navn i Trondheim. Trondheim: Brun Bokhandels forlag. s. 96. ISBN 82-7028-471-8.
Lassafeber

Lassafeber er en virussykdom som er endemisk i Vest-Afrika. Den har vært ansett å være meget smittsom, men de fleste som smittes får få eller ingen symptomer. De som likevel utvikler et alvorlig sykdomsbilde, kan få mange symptomer, med påvirkning av leveren og andre organer. Pasienten kan få blødninger i huden og andre organer, og sykdommen regnes derfor som en viral hemoragisk feber.Gnagere er reservoaret for viruset.


== Referanser ==


== Eksterne lenker ==
(en) Lassa fever – kategori av bilder, video eller lyd på Commons
Royal Dragoon Guards

Royal Dragoon Guards er et regiment i British Army, dannet i 1992 gjennom en sammenslåing av 4th/7th Royal Dragoon Guards og 5th Royal Inniskilling Dragoon Guards. Hovedkvarteret er Battlesbury Barracks i Warminster.
Regimentets rolle er oppklaring med panservogn. Fra 2023 er regimentet undergitt 20th Armoured Brigade Combat Team.


== Referanser ==


== Eksterne lenker ==
(en) Royal Dragoon Guards – kategori av bilder, video eller lyd på Commons 
(en) Royal Dragoon Guards – galleri av bilder, video eller lyd på Commons
Hugh MacDonald (biskop av Aberdeen)

Hugh MacDonald,  C.Ss.R. (født 21. september 1841 i Borrodale på Skye i Skottland, død 14. august 1898 i Edinburgh) var en katolsk ordensgeistlig og biskop av Aberdeen fra 1890 til 1898.


== Liv og virke ==


=== Bakgrunn ===
Hugh MacDonald på født på Isle of Skye og var den andre sønnen til Angus MacDonald og Mary MacDonald (née Watson). Hans yngre bror var Angus MacDonald, som ble erkebiskop av St. Andrews og Edinburgh. Hugh MacDonald ble utdannet ved St Cuthbert's College i Ushaw. Etter å ha fullført studiene underviste han der i et år som professor i humaniora.


=== Prest ===
Han ble presteviet 21. september 1867 og var sekularprest i to-tre år i Greenock. Deretter sluttet han seg til redemptoristene. Han begynte sin nye kallsvei med stor energi, og utførte oppdrag over hele verden, men viste seg spesielt verdifull i høylandet ved sitt grundige bekjentskap med det gæliske språk. I flere år fungerte han som rektor for redemptoristenes klosteret i Kinnoull, og etter å ha hatt flere andre viktige verv, ble han utnevnt til ordensprovinsial.


=== Biskop ===
Han ble utnevnt til biskop av bispedømmet Aberdeen av pave Leo XIII den 14. august 1890. Han ble bispeviet den 23. oktober 1890. Hovedkonsekrator var erkebiskop William Smith, og de viktigste medkonsekratorene var biskop John McLachlan og biskop (senere erkebiskop) Angus MacDonald.Han satte i gang med i reparasjon av gamle, eller oppføring av nye kirker, utvidelse av skoler og fremme av den generelle velstand og orden i bispedømmet. Han interesserte seg veldig for juniorseminaret ved St Mary's College i Blairs, nær Aberdeen, og fikk utvidet institusjonen. Han opprettet katedralkapittelet i Aberdeen, foretok kanoniske visitaser med stor regelmessighet. Personlig var han elskverdig og upretensiøs, respektert av alle klasser, og holdt i den høyeste aktelse i presteskap og folk.Han døde i Greenhill Gardens i Edinburgh, som residensen til sin bror, erkebiskop MacDonald, den 29. mai 1898, 56 år gammel.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santorio (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Giovanni Carlo Boschi (1715-1788) *1760
Kardinal Bartolomeo Pacca (1756-1844) *1786
Pave Gregor XVI (1765-1846) *1831
Erkebiskop Charles Petre Eyre (1817-1902) *1869
Erkebiskop William Smith (1819-1892) *1885
Biskop Hugh MacDonald (1841-1898) *1890


== Referanser ==
Emil Grønn Pedersen

Emil Grønn Pedersen (født 9. februar 1998) er en norsk fotballspiller som spiller for Start.


== Referanser ==


== Eksterne lenker ==
(en) Emil Grønn Pedersen – Transfermarkt 
(no) Emil Grønn Pedersen – Norges Fotballforbund 
‎
Christen Jensen Hveding

Christen Jensen Hveding (født 1640 i Skotnes, død 1696 på Hamarøy) var en norsk embetsmann og forretningsmann. Hveding virket som sorenskriver i Øst-Finnmark og på Salten. Senere var han fogd i Steigen, Nordland.


== Bakgrunn ==
Hveding ble født på Skotnes i Lofoten, antagelig omkring 1640. Hvedings far, Jens Christensen Hveding, var fut i Lofoten og Vesterålen i tidsrommet 1647 til 1671.


== Profesjonelle virke ==
Han ble sorenskriver i Øst-Finnmark. Senere ble han sorenskriver i Salten.
Sorenskriver Hveding virket i heksebrenningstiden i Danmark-Norge, og som andre dommere fikk også han med disse sakene å gjøre. En sak som han ble husket lenge for, var om Nille Jensdatter fra gården Skålvoll i Steigen. Sorenskriver Hveding fikk Jensdatter dømt til brenning på bålet.I dokumentene om Hveding kommer det frem at han også drev med næringsvirksomhet innen fiske i Kabelvåg i Lofoten om vintrene.Gjennom sitt virke bodde han på gården Sommarsel på Hamarøy, Nordland.


== Etterslekt ==
Fra sorenskriver Hveding går det ut en stor etterslekt, særlig er etterkommernes hans å finne i Nordland. Noen av hans etterkommere har gjennom giftemål fått forgreininger i slektene Tønder og Greve. Hvedings sønn, Jens Christensen Hveding (1691-1758), var justisråd. Barnebarnet Jacob Jensen Betzen Hveding (1736-1819) var lagmann på Færøyene i perioden 1773-1786, og senere lagmann i Stavanger. Videre var Hvedings oldebarn Jens Peter Hveding (1777-1828) sogneprest og prost i Lindås, og tippoldebarnet Jacob Hveding (1810-?) var også prost.


== Referanser ==
Arthur Theate

Arthur Nicolas Theate (født 25. mai 2000) er en belgisk fotballspiller som spiller for den franske klubben Rennes.


== Landslaget ==
Han ble tatt ut i Belgias tropp til VM i fotball 2022 i Qatar.


== Referanser ==


== Eksterne lenker ==
(en) Arthur Theate – UEFA 
(fr) Arthur Theate – LÉquipe 
(en) Arthur Theate – Transfermarkt 
(en) Arthur Theate – national-football-teams.com 
(en) Arthur Theate – WorldFootball.net 
(en) Arthur Theate – Soccerbase.com 
(en) Arthur Theate – FootballDatabase.eu 
(en) Arthur Theate – Soccerway 
(en) Arthur Theate – EU-Football.info 
(en) Arthur Theate – PlaymakerStats.com
Wout Faes

Wout Felix Lina Faes (født 3. april 1998) er en belgisk fotballspiller som spiller for den engelske klubben Leicester.


== Landslaget ==
Han ble tatt ut i Belgias tropp til VM i fotball 2022 i Qatar.


== Referanser ==


== Eksterne lenker ==
(en) Wout Faes – UEFA 
(fr) Wout Faes – LÉquipe 
(en) Wout Faes – Transfermarkt 
(en) Wout Faes – national-football-teams.com 
(en) Wout Faes – WorldFootball.net 
(en) Wout Faes – Soccerbase.com 
(en) Wout Faes – FootballDatabase.eu 
(de) Wout Faes – fussballdaten.de 
(en) Wout Faes – Soccerway 
(en) Wout Faes – EU-Football.info
Dante Vanzeir

Dante Vanzeir (født 16. april 1998) er en belgisk fotballspiller som spiller for Union Saint-Gilloise.


== Referanser ==


== Eksterne lenker ==
(en) Dante Vanzeir – UEFA 
(en) Dante Vanzeir – Major League Soccer 
(fr) Dante Vanzeir – LÉquipe 
(en) Dante Vanzeir – Transfermarkt 
(en) Dante Vanzeir – national-football-teams.com 
(en) Dante Vanzeir – WorldFootball.net 
(en) Dante Vanzeir – Soccerbase.com 
(en) Dante Vanzeir – FootballDatabase.eu 
(en) Dante Vanzeir – Soccerway 
(en) Dante Vanzeir – EU-Football.info
Jordan Veretout

Jordan Marcel Gilbert Veretout (født 1. mars 1993) er en fransk fotballspiller som spiller for Marseille.


== Landslaget ==
Han ble tatt ut i Frankrikes tropp til VM i fotball 2022 i Qatar.


== Referanser ==


== Eksterne lenker ==
(en) Jordan Veretout – FIFA 
(en) Jordan Veretout – UEFA 
(fr) Jordan Veretout – Ligue de Football Professionnel 
(fr) Jordan Veretout – LÉquipe 
(en) Jordan Veretout – Transfermarkt 
(en) Jordan Veretout – national-football-teams.com 
(en) Jordan Veretout – WorldFootball.net 
(en) Jordan Veretout – Soccerbase.com 
(en) Jordan Veretout – FootballDatabase.eu 
(en) Jordan Veretout – Soccerway
Nordi Mukiele

Nordi Mukiele Mulere (født 1. november 1997) er en fransk fotballspiller som spiller for den franske klubben PSG.


== Referanser ==


== Eksterne lenker ==
(en) Nordi Mukiele – UEFA 
(fr) Nordi Mukiele – LÉquipe 
(en) Nordi Mukiele – Transfermarkt 
(en) Nordi Mukiele – national-football-teams.com 
(en) Nordi Mukiele – WorldFootball.net 
(en) Nordi Mukiele – Soccerbase.com 
(en) Nordi Mukiele – FootballDatabase.eu 
(en) Nordi Mukiele – Soccerway 
(en) Nordi Mukiele – PlaymakerStats.com 
(de) Nordi Mukiele – Tysklands fotballforbund
Belianske Tatra

Belianske Tatra (slovakisk: Belianske Tatry) er en del av Tatrafjellene i Slovakia.
Belianske Tatra består av en 14 kilometer lang hovedrygg, som løper omtrent fra Tatranská Javorina i nordvest til Tatranská Kotlina i sørøst. I den sentrale delen møter den hovedryggen til Høye Tatra nesten vinkelrett. Totalt dekker fjellene et område på 67 km². Fjellene har navn etter den nærliggende byen Spišská Belá.
Fjellene er begrenset:

mot nordvest av Podtatranská brázda-dalen
mot nordøst av fjellene Spišská Magura
mot øst og sørøst av Podtatranská kotlina-bekkenet
i sør og sørvest av Høye Tatra.Via fjellsadlene Kopské sedlo (1 749 m) og Sedlo pod Príslopom (1 081 m) er fjellene forbundet til henholdsvis Høye Tatra eller Spišská Magura. 
Hovedryggen, som går i vest-østlig retning, faller bratt mot sør, mens korte, skogkledde siderygger forgrener seg mot nord. I motsetning til Høye Tatra dominerer ulike typer kalkstein i Belianske Tatra. Som et resultat ble karstfenomener, spesielt huler, dannet her. Floraen er også mer mangfoldig enn i nabofjellene.
Belianske Tatra ble kjent som turistmål i forbindelse av utviklingen til det nærliggende Høye Tatra i løpet av 1800-tallet. Livlig turisme begynte imidlertid først etter andre verdenskrig. I 1949 ble fjellene en del av den nyetablerte Tatra nasjonalpark (TANAP). Flere merkede turstier fører gjennom området, blant annet over den flate, østre delen av hovedryggen. 1. juli 1978 stengte nasjonalparkadministrasjonen hovedryggen for turister, etterfulgt i 1980 av Monkova dolina-dalen. Bare i den sørlige skråningen over dalene Zadné Meďodoly, Predné Meďodoly og Dolina Siedmich prameňov førte brukbare stier. I 1993 ble en sti fra kommunen Ždiar via Monkova dolina over de sentralt beliggende passene Široké sedlo til Kopské sedlo gjenåpnet. Siden 1997 har fjellhytta Chata Plesnivec, som ligger i den sørøstlige delen av fjellet, igjen blitt brukt til turistformål. Det mest kjente stedet i regionen er dryppsteinhulen Belianska jaskyňa nær Tatranská Kotlina. 


== Referanser ==


== Eksterne lenker ==
(en) Belianske Tatra Mountains – kategori av bilder, video eller lyd på Commons 
(en) Belianske Tatra Mountains – galleri av bilder, video eller lyd på Commons
Michael Špaček

Michael Špaček (født 9. april 1997) er en tsjekkisk profesjonell ishockeyspiller som spiller for Frölunda HC i Svenska hockeyligan (SHL). Han har tidligere spilt for Dynamo Pardubice og HC Oceláři Třinec i tsjekkiske Extraliga, Tappara i finske Liiga og Manitoba Moose i farmerligaen American Hockey League (AHL).
Internasjonalt har Špaček representert Tsjekkia i én VM-turnering og én OL-turneringer (2022). 


== Referanser ==


== Eksterne lenker ==
(en) Michael Špaček – Olympedia 
(cz) Michael Špaček – Tsjekkias olympiske komité 
(en) Michael Špaček – Eurohockey.com 
(en) Michael Špaček – Hockeydb.com 
(en) Michael Špaček – Eliteprospects.com
François Fournier-Sarlovèze

François Fournier-Sarlovèze (1773–1827) var en general i det franske imperiet. Kallenavnet «El Demonio» (Demonen) ble gitt av den spanske geriljaen, både for hans brutalitet og for hans formidable effektivitet i anti-geriljaoperasjoner. Han en av de sjeldne karakterene av vanlig opprinnelse som har blitt gitt to adelige titler, den ene tildelt av keiseren, den andre av kongen av Frankrike. Han ble gravlagt på Sarlat-kirkegården. 


== Referanser ==


== Eksterne lenker ==
(en) François Louis Fournier Sarlovèze – kategori av bilder, video eller lyd på Commons
Eilert Munch Lund

Eilert Munch Lund (født 2. august 1955) er en norsk filmskaper, forfatter og foredragsholder. Han er leder i produksjonsselskapet Sjøfartsfilm/EML Maritime A/S. Eilert Munch Lund har produsert dokumentarfilmserien «Vår Maritime Kulturarv» som har blitt sendt på NRK en rekke ganger. Han har også produsert over 50 oppdragsfilmer for maritime bedrifter.
Han er tildelt «A. Wilhelmsen Foundation sin Sjømannspris» i 2011 med begrunnelsen: «Eilert Munch Lund er tildelt Sjømannsprisen 2011 for filmserien: «Vår Maritime Kulturarv» der han på en illustrerende og fremragende måte bl.a dokumenterer hva den norske sjømann og hans familie til alle tider har betydd for landet – i fred som i krig. Med film og TV som medium treffer Lund et bredt publikum når det fortelles om Norges lange og stolte sjøfartshistorie og om hva den norske sjømannsstand har betydd for landets velstandsutvikling».
NRK har sendt «Krigsseilerne – med æren i behold» hele fire ganger, og har kjøpt 6 visningsretter til hans seneste filmproduksjon.
Han er også tildelt «Forbundet Kystens åpne pris», «for sitt arbeid med å fremme kunnskap om det maritime Norge som nasjonsbygger», slik juryens begrunnelse da var.


== Filmografi ==
«Dar kjem dampen - Om DS Oster, sangen og menneskene» (2000)
«Svanen – Seilskipet som ikke ville dø» (2001)
«Gamle Dampen med bymann og stril - Dampskipet Oster før og nå» (2003)
«Billedkunstner Kåre Tveter» (2004)
«Norske sjøfolk – fra vikingene til dagens sjøfolk» (2007)
«Krigsseilerne – med æren i behold» (2008)
«Tvangsekteskap» for BUF dir/UNI
«Sjøfolk forteller… Fra glansperioden i norsk skipsfart» (2009)
«Maritime kvinner – til sjøs og på land» (2010)
«Det var hjem vi sjøfolk skulle – om krigsseilernes familie» (2022)


== Bibliografi ==
It’s a lifestyle!: Grieg Seafood 1991–2017
Kem va de? - om noen bergenske personligheter på 1900-tallet (2018)
Dr. Holms hotel, etabl. 1909 - et lite eventyr om en lang historie (2019)
KEM VA DE?, om noen flere bergenske personligheter på 1900 tallet (2022)


== Referanser ==


== Eksterne lenker ==
 (en) Eilert Munch Lund på Internet Movie Database 
(no) Eilert Munch Lund hos Filmfront 
(no) Eilert Munch Lund på Facebook 
(no) Eilert Munch Lund på LinkedIn
Dolores Cahill

Dolores Josephine Cahill er en irsk antivaksineaktivist og tidligere professor. Hun har en doktorgrad i immunologi.Cahill arbeidet ved Max Planck Institute i Tyskland i perioden 1996 til 2003. I 2005 ble hun ansatt ved University College Dublin (UCD) hvor hun arbeidet som professor.
Under covid-19-pandemien gjorde Cahill seg bemerket med en rekke kontroversielle uttalselser om smittevernstiltakene og vaksinene. Blant hennes uttalelser var at barn som bar munnbind ville få mindre oksygen og dermed få lavere intelligens. Hun deltok også på politiske markeringer for det irske Freedom Party, og i 2021 ble det utstedt arrestordre på henne for å ha nektet å møte til høring i forbindelse med å ha blitt anmeldt for å arrangere sammenkomster i strid med smittevernreglene.Cahills uttalelser ble lenge ignorert av ledelsen ved UCD, men etter et opprop fra studenter ved universitetet, ble hun sommeren 2021 bedt om å forlate sin professorstilling.


== Referanser ==
Guro Slettemark

Guro Slettemark (født 1965) er en norsk jurist med spesialområdene antikorrupsjon, personvern og menneskerettigheter.  Hun er generalsekretær i den norske avdelingen av Transparency International (TI Norge).. 
Slettemark har vært rådsmedlem i Etikkrådet til Statens Pensjonsfond Utland, styremedlem i Universitetet i Oslos styre, samt i Norsk barnebokinstitutt.  
Hun var politisk rådgiver for justisminister Odd Einar Dørum i sentrumsregjeringen (1999). 
Slettemark er cand. jur. uteksaminert i 1991 fra Universitetet i Oslo.


== Bibliografi ==

(no) Publikasjoner av Guro Slettemark i BIBSYS


== Referanser ==
Aurora Mikalsen

Aurora Mikalsen (født 21. mars 1996) er en norsk fotballspiller som er keeper for Brann.


== Klubbkarriere ==
Hun startet karrieren i Clausenengen i hjembyen Kristiansund. I 2012 gikk hun til Arna-Bjørnar. I Bergens-klubben ble det hovedsakelig spilletid for andrelaget i 2. divisjon. I 2015 vendte hun tilbake til Clausenengen, der vekslet hun mellom å spille for kvinnelaget i 2. divisjon, og med gutter på G19-laget. Før 2016-sesongen ble hun hentet til Kolbotn i Toppserien.I Kolbotn ble hun etterhvert førstekeeper og gjorde det bra. Når Manchester United var i Oslo for å spille treningskamp mot Vålerenga i juli 2019, trente Mikalsen med laget. I september 2019 ble det kjent at hun hadde signert for Manchester United. Hun fikk kun en ligacupkamp for klubben før hun forlot etter ett år når kontrakten gikk ut. 
I juli 2020 signerte hun for Tottenham. Etter en sesong i Tottenham gikk hun til Sandviken i juli 2021. Samme sesong som hun kom til Sandviken var hun med å vinne klubbens første seriemesterskap, før klubben ble til SK Brann Kvinner før 2022-sesongen.


== Landslagskarriere ==
Mikalsen har aldersbestemte landskamper for J15, J16, J17, J19, og U23.
I februar 2018 ble hun tatt ut på det norske A-landslaget for første gang.Den 16. februar 2022 debuterte hun for A-landslaget mot Portugal under Algarve Cup. Hun ble samme år tatt ut i den norske troppen til EM i England 2022.


== Meritter ==


==== Med Sandviken / Brann ====
Toppserien: 2021, 2022
Norgesmesterskapet: 2022


== Referanser ==


== Eksterne lenker ==
(en) Aurora Mikalsen – WorldFootball.net 
(en) Aurora Mikalsen – Soccerway 
(en) Aurora Mikalsen – PlaymakerStats.com 
(no) Aurora Mikalsen – Norges Fotballforbund 
(de) Aurora Mikalsen – Soccerdonna 
(en) Aurora Mikalsen – FBref
Yuma Kagiyama

Yuma Kagiyama (鍵山 優真, Kagiyama Yūma, født 5. mai 2003) er en japansk kunstløper. Han vant sølv i den individuelle konkurransen i Vinter-OL 2022 i Beijing, og bronse i lagkonkurransen.  Han vant sølv under VM i 2021 og 2022.


== OL-medaljer ==
2022  Beijing -  Sølv i kunstløp, menn  Japan
2022  Beijing -  Bronse i kunstløp, lagkonkurranse  Japan


== VM-medaljer ==
VM 2022  Montpellier -  Sølv i kunstløp, menn
VM 2021  Stockholm -  Sølv i kunstløp, menn


== Referanser ==


== Eksterne lenker ==
(de) Yuma Kagiyama – Munzinger Sportsarchiv 
(en) Yuma Kagiyama – Olympics.com 
(en) Yuma Kagiyama – Olympedia 
(en) Yuma Kagiyama – ISU